**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1998 M. VASARIO 12 D. NUTARIMO NR. 177 „DĖL VALSTYBĖS PARAMOS GINKLUOTO PASIPRIEŠINIMO (REZISTENCIJOS) DALYVIAMS-KARIAMS SAVANORIAMS“ PAKEITIMO**

2002 m. spalio 15 d. Nr. 1625

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1998 m. vasario 12 d. nutarimą Nr. 177 „Dėl valstybės paramos ginkluoto pasipriešinimo (rezistencijos) dalyviams-kariams savanoriams“ (Žin., 1998, Nr.; 1999, Nr.):

1. Išbraukti 2.3. ir 2.4. punktuose žodžius „miestų (rajonų)“.

2. Nurodytuoju nutarimu patvirtintoje Vienkartinių pašalpų ginkluoto pasipriešinimo (rezistencijos) dalyviams-kariams savanoriams, sužalotiems ginkluoto pasipriešinimo kovose ar tapusiems invalidais dėl šių sužalojimų, taip pat tapusiems invalidais kalėjimuose, bei jiems laidoti išmokėjimo tvarkoje:

2.1. Išbraukti 3 ir 5 punktuose žodžius „miestų (rajonų)“ ir 5 punkte žodžius „kas ketvirtį“.

2.2. Išdėstyti 6 punktą taip:

„6. Savivaldybės vienkartines pašalpas:

6.1. skirtas asmenims, nurodytiems 1 punkte, per 5 darbo dienas nuo prašymo pateikimo dienos perveda į jų asmenines sąskaitas Lietuvos bankuose;

6.2. ginkluoto pasipriešinimo (rezistencijos) dalyviams-kariams savanoriams laidoti išmoka pateikus prašymą ir reikalingus dokumentus iš savo biudžeto lėšų, o Socialinės apsaugos ir darbo ministerija išmokėtas pašalpų sumas kompensuoja pagal savivaldybių paraiškas iš Lietuvos Respublikos valstybės biudžete šiam tikslui numatytų lėšų. Šios pašalpos gali būti pervedamos į nurodytas sąskaitas Lietuvos bankuose arba išmokamos grynais pinigais“.

MINISTRAS PIRMININKAS ALGIRDAS BRAZAUSKAS

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ